24MOC-126

Contigo Navarra-Zurekin Nafarroa talde parlamentarioko foru parlamentari Daniel López Córdobak, Legebiltzarreko Erregelamenduan ezartzen denaren babesean, honako mozio hau aurkezten du, 2024ko urriaren 17ko Osoko Bilkuran eztabaidatzeko.

Mozio honen jarraipena Kultura, Kirol eta Turismoko Batzordeak eginen du.

Zioen azalpena

Nafarroako Foru Komunitatean kultura mezenasgoa eta haren zerga-pizgarriak arautzen dituen maiatzaren 16ko 8/2014 Foru Legeak hamar urte luze ditu. Lege hori mugarria izan zen orduan, sektore pribatuak mezenasgoaren bidez parte hartuz gure erkidegoan kultura eta kultura-sektorea garatzen lagundu zuelako. Halere, onetsi zenetik 10 urte joan dira, eta bitarte honetan mezenasgoaren kontzeptua aldatu da, kultura-sektorea aldatu da eta hainbat lege aldatu dira, esaterako Kultur Eskubideei buruzko 1/2019 Foru Legea edo 49/2002 Legea aldatzen duen abenduaren 19ko 6/2023 Errege Lege-dekretua. Horregatik –agertoki berrietara egokitzeko– gaurkotu behar da, hain zuzen ere, lege hori.

Nafarroako Kulturaren webgunean mezenasgoari lotuta MECNA proiektuetarako eskaintzen den atala ere gaurkotu beharra dago, mezenasgoa jaso dezaketen proiektuen ikusgarritasuna hobetzeko. Hori dela-eta, honako erabaki proposamen hau aurkezten dugu:

1. Nafarroako Parlamentuak Nafarroako Gobernua premiatzen du 8/2014 Foru Legea berrikus eta gaurkotu dezan, gure erkidegoko kultura-errealitate berrietara egokitzeko.
2. Nafarroako Parlamentuak Kultura, Kirol eta Turismo Departamentua premiatzen du mezenasgoaren plataforma digitala sor dezan.

Iruñean, 2024ko urriaren 9an

Foru parlamentaria: Daniel López Córdoba